# data[].attributes.body
Zetland er et digitalt medie, som holder til i København. Mediet blev stiftet i 2012 af Lea Korsgaard, Jakob Moll, Silke Bock og Hakon Mosbech.

Zetland ser det ikke som sin opgave at fortælle, hvad der sker, men hvorfor og med hvilke konsekvenser noget sker.

Mediet er medlemsbaseret og bruger mange kræfter og meget tid på at involvere sine brugere. Bl.a. gennem live-events, medlemsmails og donationer fra medlemmerne.

Vi fokuserer på i opgaven på, hvordan Zetland indrager brugerne.

# data[].attributes.body
Zetland tilbyder læserne medlemsskab til et lukket forum, hvor du som nyt medlem bliver spurgt, om du vil donere penge til deres journalistik. Under hver artikel skriver Zetland også, hvor mange der har ydet bidrag.

Helt lavpraktisk bliver man som læser mødt af beskeden ‘Vil du støtte?’, hvor man aktivt skal trykke ‘nej’, hvis man vil læse en gratis artikel uden at yde et bidrag. Den popper op efter indledningen i hver artikel, hvis man ikke er medlem, og artiklen er givet gratis væk. Når man har læst artiklen bliver man mødt af spørgsmålet ‘Kunne du lide artiklen?’, og på den måde bliver man hele tiden som læser gjort bevidst om, at man er en vigtig del af en proces, hvor Zetland hele tiden udvælger og udvikler vigtige historier til læseren, som kan gøre opmærksom på, hvis mediet mangler andre perspektiver eller bør tage fat om andre emner.

De har en kategori af artikler, der hedder ‘Det Sker’. De adskiller sig fra deres almindelige artikler ved at være en form for nyhedsbrev til medlemmerne, hvor de forskellige journalister og redaktører informerer om, hvad Zetland arbejder på lige pt. Det kan fx være en enkelt journalist, som skriver, at vedkommende undersøger et bestemt emne, men gerne vil have input til gode eksempler eller glemte perspektiver. Det kan også bare handle om, at redaktionen udvider, eller at redaktionen helt åbent spørger, hvad medlemmer mangler, at journalisterne dækker.
Zetland inviterer deres medlemmer til at mødes på redaktionen som en slags fokusgruppe.

# data[].attributes.body
* Troværdigt: Zetlands mission er ikke at få alle til at læse deres artikler, men at skabe et fællesskab for dem, der gør. Det styrker troværdigheden til Zetland.

* Fastholdelse: Når man som læser er inde i community'et er det lettere at blive, fordi Zetland skaber mere værdi for læseren ved at inddrage dem i processen om udvælgelse af historier, som traditionelt foregår over hovedet på læseren.

* Idéudvikling: Ved at invitere læseren til at være fysisk til stede på redaktionen er det nemmere for journalisterne at lade sig inspirere af virkelighedens mennesker til historier.

* Hvad er den vigtigste historie? Ved at spørge læserne direkte får journalisterne en føling med, hvad læserne er optaget af - og ikke hvad journalisterne bag skrivebordet er optaget af.

# data[].attributes.body
* Svært at tiltrække medlemmer: Zetland skal overbevise folk om en anden måde at læse journalistik på - og det kræver desuden at folk betaler.

* Få historier: Udkommer kun med 1-2 historier om dagen, hvilken kan virke som for lidt til, at man vil være medlem.

* Kun et medie for de få: I og med stort set alt ligger bag en betalingsmur, så kan det være svært at udbrede kendskabet til Zetland. Hvor mange ved egentlig at det eksisterer?

*Er det en klub? Man kan sætte spørgsmålstegn ved, om bedragsyderne repræsenterer den brede befolkning. Hvis det ikke er tilfældet, så laver de journalistik til/for en smal målgruppe. Det strider på mange måder imod de brede oplysningsidealer i den traditionelle form for journalistik.

# data[].attributes.body
Zetlands journalister bruger sin egen person aktivt som bindeled mellem læsere og historier og forsøger på den måde også at skabe et personligt forhold mellem journalist og læser. Journalisterne har hver især områder, de dækker, og de ved ofte overordnet, hvad de vil skrive om af emner - men de lægger ikke nødvendigvis en vinkel, før de har været i dialog med deres medlemmer.

I stedet går de aktivt ud og spørger medlemmer med viden om emnet, og beder dem bidrage til artiklerne. Det gør journalisterne både via egne profiler på sociale medier som Facebook, Instagram og Twitter, men også via historier på Zetland, hvor de skriver, hvilke artikler, de pt. researcher på. Nogle gange beder de om input i kommentarsporet, andre gange inviterer de medlemmerne til fysisk at møde op på redaktionen for at diskutere et emne, hvor journalisten skal agere moderator.

Herefter skriver de en historie, og følger så igen op ved at bede om inputs fra medlemmerne. Er der perspektiver, de mangler at få beskrevet? På den måde bliver de også ved med at holde dialogen i gang, så det ikke kun er medlemmerne, der bidrager til journalisternes historier, men også journalisterne, der bidrager til at opklare læsernes undren.